


Atbilde uz 04.12. 2024. jautājumiem

	Nr.
	Jautājums
	Atbilde

	1.
	Nolikuma 5.1.1. apakšpunktā ir teikts: "Piedāvājumu noformējums: Nolikuma 1.9. apakšpunktā noteikto prasību izpildes pārbaude, t.sk. Nolikuma 2.pielikuma  apliecinājuma satura pārbaude, kas apliecina, ka Pretendents izprot un apņemas ievērot Tehniskās specifikācijas prasības.", kā arī dokumentā: Iepirkuma priekšmeta prasības, 1.versija, sadaļā Tehniskās piedāvājuma prasības ir norādīts, ka: "Tehniskā specifikācija. Nav jāpievieno dokuments. Parakstot Nolikuma 2.pielikumu Pretendents apliecina, ka izprot un apņemas ievērot Tehniskās specifikācijas prasības."
 
Savukārt, Tehniskajā specifikācijā vairākkārt tiek pieminēts, ka Pretendentam ir jāpiedāvā risinājums tehniskajā piedāvājumā, piemēram, lūgums skatīt TS sadaļās:
· 2.nodaļā Konteksts un nolūks, teikumā ir minēts: "Iepirkuma ietvaros Tehnisko specifikāciju izmantos, lai Pretendents novērtētu attīstības īstenošanas un uzturēšanas darbu tvērumu un sagatavotu tehnisko piedāvājumu.";
· 4.nodaļā Iepirkuma mērķis un šī dokumenta izmantošana  "Tiek sagaidīts, ka Pretendents piedāvājumā, kā arī līguma darbības laikā piedāvās risinājumus, kas vislabākā veidā nodrošina attiecīgās prasības mērķa sasniegšanu.";
· 4.2.sadaļā Arhitektūras prasības ir prasība PR-44 Atvērtu risinājumu izmantošana, kur izteikts: "Pretendentam ir jāpiedāvā risinājums, kas izmanto vai nu:
· (a) jau izmantotās tehnoloģijas un standarprogrammatūras licences,
vai
· (b) atvērtā koda programmatūru, kas maksimāli balstās uz atvērtās programmatūras principiem vai tehnoloģiski neitrāls risinājums, kas iespēju robežās mazina atkarības risku no viena piegādātāja/ražotāja.
· (c) komerciālu programmatūru vai servisus, kas saskaņota ar pasūtītāju."
· 4.3.sadaļā Lietotāja saskārne un lietojamība ir prasība PR-68 Lietojamības testi "Pretendentam piedāvājumā jānorāda lietojamības testu veikšanas pieeja, metodika."
· 4.7.sadaļā Drošība un auditācija ir prasība PR-88 Programmatūras drošība "Izstrādātājam tehniskajā piedāvājumā jāsniedz piedāvāto sistēmā iekļaujamo mehānismu/kontroļu aprakstu, kā sistēmu aizsargāt saskaņā ar OWASP top 10 pēdējos 3 gados publicētajiem apdraudējumiem: https://www.owasp.org/"
 
Līdz ar to lūdzam ieviest skaidrību un sniegt atbildi, vai ir nepieciešams izstrādāt un iesniegt tehnisko piedāvājumu. 

	Atbilde: Pasūtītājs informē, ka nolikuma tiks veikti Tehniskās specifikācijas grozījumi.

	2.
	Vai eksistē situācija, kurā “(PR-35) PKIP pamatdarbības moduļu tehniskās dokumentācijas sagatavošana” skaitās zem uzturēšanas? Ja jā, tad kāda? PR-35 ir daļa no pilnveidojumiem, kas skaitās zem uzturēšanas, bet prasības beigās ir norādīts, ka "Dokumentācijas izstrāde tiks pasūtīta kā atsevišķs darba uzdevums / izmaiņu pieprasījums, tas var iekļaut gan visas PKIP arhitektūras apraksta sagatavošanu, gan kādas lietojumprogrammas dokumentācijas sagatavošanu.", kas liecina par to, ka tā ir daļa no attīstības darbiem. Tajā pašā laikā PR-31 ir norādīts, ka pilnveidojumi ir darbi, kuru aptuvenā darbietilpība nepārsniedz 40 stundas, līdz ar to dokumentācijas sagatavošana zem 40 stundām arī varētu šeit tikta ieskaitīta.

	Atbilde: Komisija skaidro, ka uzturēšanas tvērumā var tikt pasūtīta detalizēta dokumentācija par ekspluatācijā jau esošām komponentēm.

	3.
	Nolikuma Vērtēšanas kritērijs K1.2. ir neskaidrs. “Vidēji svērtā speciālista stundas likme par uzturēšanas darbiem atbilstoši TS 3.2. punktam (izņemot TS prasībā PR- 22 minētie)”. Prasībā PR-22 ir uzskaitīts uzturēšanas darbu tvērums. Ja no 3.2 punkta tos izņem, pāri nepaliek nekas. Kas šeit ir domāts, kāpēc tāds formulējums?

	Atbilde: Komisija skaidro, ka vidēji svērtā speciālista stundas likme par uzturēšanas darbiem atbilstoši TS 3.2. punktam (izņemot TS prasībā PR- 22 minētie) var tikt piemērota, piemēram par Tehniskās specifikācijas prasībā PR-35 minētās dokumentācijas izstrādi.

	4.
	Prasībā PR-22 ir uzskaitīti uzturēšanas darbu uzdevumi. Pēdējais uzdevums sastāv tikai no saīsinājuma ALM. Kādam nolūkam kalpo ALM, ir saprotams, bet vai nevajadzētu papildināt uzdevuma aprakstu, lai nav pārpratumu?

	Atbilde: Pasūtītājs informē, ka Tehniskās specifikācijas prasība PR-22 tiks papildināta






